Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 2517

h) A fontosabb erkölcsi felfogások alapértékeinek és normáinak ismeretében felismeri és értelmezni tudja az erkölcsök és a társadalmi formációk, az erkölcsök és az értékrendek, az erkölcsök és a világnézetek, valamint az erkölcsök és a vallások kapcsolatát. 2006/20/II. szám $ ÖNISMERET 5–8. évfolyam 2006/20/II. szám A Képességfejlesztő és értékőrző kerettanterv (KÉK) a Zalabéri Általános Iskola fejlesztő pedagógusai által összeállított, a gyakorlatban több ízben kipróbált, és a NAT 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 1–10. évfolyam számára kimunkált alternatív tanterve képezte. Az itt közölt, 5–8. évfolyamra szóló Önismeret tanterv szerves előzménye a 1–4. évfolyam számára kidolgozott Önismeret tanterv. Javasolt óraszám Évfolyam 5. 6. 7. 8. Óraszám (hetente) $ 0,5 $ 0,5 $ 0,5 $ 0,5 A KÉK és a NAT 2003 viszonyának jellemzői Az KÉK Önismeret kerettanterv a NAT Ember és társadalom (társadalmi, állampolgári ismeretek, emberismeret), Ember és természet (természetismeret, biológia-egészségtan) és Életvitel és gyakorlati ismeretek: technika (egészségtan), háztartástan (a család egészsége, élet a családban, családi szabadidő), pályaorientáció műveltségi területekre terjed ki. A KÉK Embertan kerettantervével együtt teljes egészében lefedi az Emberismeret műveltségi részterületét, valamint minden műveltségi területből lefedi az emberrel mint biológiai, társadalmi lénnyel kapcsolatos ismereteket, s mindezeknek az önmagunkra vonatkoztatását. A kerettanterv az emberi fejlődés bemutatása mellett súlyt helyez az átlagtól eltérő fejlődésű (retardált) és fogyatékos személyek megismertetésére és az irántuk való tolerancia erősítésére. A közös követelmények között a Testi és lelki egészség valamennyi elemét tartalmazza. Segíti az Információs és kommunikációs kultúra, a Tanulás és a Felkészülés a felnőtt lét szerepeire követelményeinek teljesítését. Az Önismeret kerettanterv jellemzői Az Önismeret kerettanterv integrál minden emberről szóló ismeretet, és a tanuló aktuális fejlettségi szintjén értelmezi azokat. Segít abban, hogy a tanuló a megszerzett ismereteket önmagára is tudja vonatkoztatni, így a tanulás folyamatosan saját élményekkel gazdagodjon. A kerettanterv személyközpontú, mentálhigiénés orientációjú. Minden tanulócsoport számára ajánlott. Az átlagos fejlettségű, érdeklődésű tanulóknak szánt önismereti napló és munkafüzetek segítik a fejletlenebb önazonosság-tudattal rendelkező (pl. intézetben felnövő, elhanyagolt, érzelmileg sérült) gyerekekkel való lassúbb, de elmélyültebb foglalkozást. Az Önismeret tanulása természetes kíváncsiságot igényel, előzetes tudást nem vár el a tanulóktól. Miközben kiemelten kívánja fejleszteni az önismereti, önérvényesítési képességeket, bizonyítottan jelentős hatást gyakorol a tanulók szociális képességeinek (személypercepció, szociabilitás, empátia stb.) fejlődésére. Fokozza a tanulók reflektivitását, tudatosabbá és hatékonyabbá teszi emberi kapcsolataikat, életvezetésüket. A kerettanterv alkalmazásához szükséges feltételek Az Önismeretet bármilyen szakos tanár taníthatja, de különösen kedvező, ha pszichopedagógusi, gyógypedagógusi, szociológusi, pszichológusi, embertani felkészültséggel rendelkezik. Akiknek önismereti igénye, érzékenysége, empátiája az átlagosnál magasabb színvonalú, és a tanulókkal való kapcsolata jó, az Önismeret tanulásának segítésében biztos eredményeket érhet el. Térszervezést annyiban igényel a kerettanterv, hogy a beszélgetések során célszerű, ha kiscsoportos kommunikációs formában szervezi a foglalkozást a pedagógus. A tanulócsoport bontása lehetséges, prepubertás korban nemenként, de kizárólag akkor, ha a tanulók ezt kérik, igénylik. 2006/20/II. szám Az Önismeret tanulásának céljai az 5–8. évfolyamon Az Önismeret betekintést ad az ember pszichés sajátosságaiba, az embernek önmagával, társaival, a társadalommal, a természettel és a szellemi szférával való bonyolult viszonyába. Az önismeret keretében a tanulók megismerkednek élettörténetükkel, saját maguk és családjuk történetével, külső és belső tulajdonságaikkal, aktuális személyiségükkel, szűkebb és tágabb kapcsolatrendszerük jellemzőivel. Az önismeret – szemben a világegyetemmel, a távoli tájakkal és korokkal, az idegen nyelvekkel és kultúrákkal, az általános törvényszerűségekkel való ismerkedést lehetővé tevő, a külvilág felé orientáló tantárgyakkal – a befelé, az ember felé forduló tudás megszerzését segíti, a tanulók sajátos egyediségének, közvetlen környezetüknek és a kettő közötti interakciónak az eljátszásával, megtapasztalásával, megbeszélésével, elemzésével, a róluk való ismeretszerzéssel. Az önismeret tanulásának célja a tanulók önismeretének, társismeretének, szociális helyzetfelismerő képességének erősítése, hatékony életvezetési, szociális problémamegoldási stratégiák, megküzdési módok kiépítése és ezáltal az alkalmazkodó és önérvényesítő képességeik fejlesztése. A kamaszoknál az önismeret tanulása lehetőséget biztosít a fokozott önismereti érzékenység és társismereti igény kielégítésére. A folyamatos önismereti munka a tanulók többségénél segíti a pozitív énkép, a differenciált, reális önértékelés kialakulását, ami lehetővé teszi, hogy az ember békében éljen magával és környezetével. Az önismeret tanulása növeli a tanulók pszichológiai kultúráját, alkalmassá teszi őket lelki folyamataik értékelésére és a tudatosabb életvezetésre. Az önismeret tanulása belső kontroll-attitűdöt eredményez, véd az elidegenedéstől, segítséget nyújthat krízishelyzetekben. Az önismeret tanulása tehát mindenekelőtt mentálhigiénés célokat szolgál. Â Hibátlanul ismerjék meg a tanulók személyi adataikat, közvetlen családtagjaik személyi adatait, továbbá a személyi adatok legfontosabb gyakorlati alkalmazásait. Â Tudjanak azonosságot vonni és különbséget tenni az emberek között, szerezzenek tapasztalatot a másik ember direkt és indirekt jelzéseiről. Â Váljanak képessé az empátia, a szimpátia és az ellenszenv megfigyelésére, értékelésére. Â Ismerjék meg az életkoruknak és nemüknek megfelelő tipikus testi-lelki tulajdonságaikat, tevékenységeiket, képességeiket, motivációikat stb., a nemükből és a személyiségükből adódó különbségeiket, szerepszerű viselkedéseiket, tevékenységeiket. Â Szerezzenek ismeretet a tanulók a nemi érésről, a női és a férfi nemi szervekről és azok működéséről, a nemi szerepszocializációról és annak zavarairól. Â Váljanak képessé arra, hogy a gondosan kiválasztott, mély társas (partner) kapcsolatot tekintsék értéknek. Tudják elemezni a szexualitás, a szerelem, a szeretet és a házasság kapcsolatát. Â Szerezzenek ismeretet az egészséges nemi életről, illetve a nemi élet problémáiról. Â Ismerjék meg az életkoruknak és nemüknek megfelelő tipikus testi-lelki tulajdonságaikat, tevékenységeiket, képességeiket, motivációikat stb., a nemükből és a személyiségükből adódó különbségeiket, szerepszerű viselkedéseiket, tevékenységeiket. Alakuljon ki énidentitásuk, reális önértékelő képességük. Â Ismerkedjenek meg az identitás tágabb köreivel (élőlény- és embervoltukkal, a mai kor emberének az emberiség fejlődéstörténetében elfoglalt helyével, azzal a kultúrkörrel, amelyben élnek), az identitás szűkebb köreivel (a nemzeti identitással, a lokálpatriotizmussal, a családi identitással) és a különféle szerepidentitásokkal. Â Ismerjék meg a család és néhány másodlagos (formális és informális) közösség alapvető funkcióit, jellemzőit. Â Szerezzenek információt az ember fejlődéséről, a fejlődési szakaszok jellemzőiről. Â Ismerkedjenek meg saját élettörténetükkel és – amennyiben családban élnek – családjuk történetével. Â Szerezzenek tapasztalatot mások róluk alkotott véleményéről. Â Szerezzenek ismeretet és tapasztalatot a személyiség fejlődését befolyásoló tényezőkről, az átlagostól eltérő személyiségfejlődésről. Â Alakuljon ki bennük empátia és tolerancia a másság iránt. 2006/20/II. szám A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Időmérleg készítés  Élmények felidézése, preferencia-sorrend összeállítás,  Szerepjáték  megfigyelés  adat- és dokumentumgyűjtés  tulajdonságok összehasonlítása  megfigyelt jelenségek megnevezése  szerepjátékok  a megfigyelt események felidézése és elemzése  kiscsoportos beszélgetés  jelentés tisztázás  saját képességek számbavétele  szituációs játékok  filmrészletek és szituációs játékok elemzése  szépirodalmi, ismeretközlő és szakirodalmi szöveg elolvasása és feldolgozása  szociogram készítés  képek és ábrák elemzése  A tanult tények, tulajdonságok, fogalmak és összefüggések bemutatása bábozással, vizuális megjelenítéssel, pantomimmal, szerepjátékkal  Önismereti napló “publikus” részeibe történő betekintés  Feladatlap  Röpdolgozat  Esszé írás  Szöveges szóbeli formatív értékelés  Szöveges írásbeli formatív értékelés  Félévi és év végi szummatív értékelés  Önértékelés: minősítő kategóriákkal; tanulói követelményekhez való viszonyítással Az értékelés dimenziói Y A tényekre ráismerés (azonosításuk) Y Összekapcsolásuk más tényekkel Y A tények elhelyezése valamiféle fogalmi rendszerben Y A fogalmak összekapcsolása más fogalmakkal Y Az összefüggések alkalmazása  Lásd még: Megjegyzések az értékeléshez Megjegyzések az értékeléshez A tanulói teljesítmények értékelésére az ötfokú érdemjegy-skála szolgál. Az erősen eltérő tartalmú teljesítmények osztályozását segítendő, mintaként az elégséges és jeles minőséget (mint szélső értékeket) definiáló kijelentés-párokat (kifejezés-párokat) közlünk az alábbiakban; ezekhez viszonyítva állapíthatók meg a közbülső (közepes és jó) osztályzatok. Kijelentés-párok: egy-két szavas (mondatos) kijelentés  folyamatos beszéd puszta ténymegállapítás, megnevezés, felsorolás  fogalmi tisztázás, rendszerbe helyezés a pontatlan leírás  a “sűrű leírás" egy mozzanat megragadása  összefüggések (hatások) felismerése differenciálatlan egészben látás  elemzés, analitikus és szintetikus látás nagyobb segítséggel oldja meg a faladatot  önállóan képes megoldani a feladatot egyes elemekkel való többé-kevésbé bizonytalan operálás  szintetizáló cselekvés egyféle megközelítés  többféle megközelítés reflektálatlan élménybeszámoló  reflektált élménybeszámoló az élményre csak töredékesen utaló kijelentés  az élményt teljességében és mélységében megjelenítő közlés minimális eredetiség  nagyméretű eredetiség, kreativitás egyféle (rutin) alkalmazás  új(abb) megoldást kereső (találó) alkalmazás Taneszköz Évfolyam Cím 5–8. Vágó Irén: Találkozás magammal. 3–5. Bácskai Júlia: Önismeret. Tanítási segédlet Évfolyam Cím 5–6. Vágó Irén: Önismeret. Tantárgyi útmutató. 5–6. 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes